CELEX: C2006/154/52
Language: sk
Date: 2006-07-01 00:00:00
Title: Vec T-133/06: Žaloba podaná  12. mája 2006  – International Music a TTV 2000/ÚHVT – Past Perfect (PAST PERFECT)

1.7.2006   
            
            
               SK
            
            
               Úradný vestník Európskej únie
            
            
               C 154/21
            
         Žaloba podaná 12. mája 2006 – International Music a TTV 2000/ÚHVT – Past Perfect (PAST PERFECT)
   (Vec T-133/06)
   (2006/C 154/52)
   Jazyk žaloby: nemčina
   Účastníci konania
   
      Žalobcovia: The International Music Company AG (Hamburg, Nemecko) a TTV 2000 GmbH Tonträger Vetrieb (Hamburg, Nemecko) (v zastúpení: G. Kukuk, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Past Perfect Limited
   Návrhy žalobcov
   
               —
            
            
               zrušiť rozhodnutie prvého odvolacieho senátu ÚHVT z 3. februára 2006 vo veci R 150/2005-1 a vymazať zapísanú ochrannú známku Spoločenstva „Past Perfect“, číslo ochrannej známky 1 984 269,
            
         
               —
            
            
               zaviazať ÚHVT na náhradu trov konania.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „PAST PERFECT“ pre výrobky triedy 9 (ochranná známka Spoločenstva č. 1 984 269).
   
      Majiteľ ochrannej známky Spoločenstva: Past Perfect Limited.
   
      Účastník, ktorý sa domáha vyhlásenia neplatnosti: žalobcovia.
   
      Rozhodnutie výmazového oddelenia: zamietnutie návrhu.
   
      Rozhodnutie odvolacieho senátu: zamietnutie odvolania.
   Dôvody žaloby:
   
               —
            
            
               zapísaná ochranná známka nemá konkrétnu rozlišovacia spôsobilosť v zmysle článku 7 ods. 1 písm. b) nariadenia (ES) č. 40/94 (1),
            
         
               —
            
            
               napadnuté rozhodnutie je v rozpore s článkom 7 ods. 2 nariadenia (ES) č. 40/94, keďže stačí, že dôvody na zamietnutie zápisu existujú iba v časti Spoločenstva,
            
         
               —
            
            
               napadnuté rozhodnutie je okrem toho v rozpore s článkom 7 ods. 1 písm. c) nariadenia (ES) č. 40/94, keďže zapísaná ochranná známka nie je rozoznateľná ako ochranná známka a verejnosť ju považuje za popis výrobku,
            
         
               —
            
            
               napokon bol porušený článok 7 ods. 1 písm. d) nariadenia (ES) č. 40/94, keďže zapísaná ochranná známka pozostáva z údajov označujúcich tovar, ktoré sa stali obvyklými v bežnom jazyku alebo v zaužívaných poctivých obchodných zvyklostiach.
            
         
      (1)  Nariadenie (ES) č. 40/94 Rady z 20. decembra 1993 o ochrannej známke spoločenstva (Ú. v. ES L 11, s. 1; Mim. vyd. 17/001, s. 146).